Diari Oficial de la Generalitat Valenciana


Sumari del DOGV 2761, del 03-06-1996 (1996/838362)

DECRET 98/1996, de 21 de maig, del Govern Valencià, pel qual accepta la cessió gratuïta de la propietat de l'immoble situat en l'avinguda de Cervantes, de la Pobla de Vallbona, destinat a centre de salut, realitzada per l'ajuntament d'aquest municipi.
-----------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/05/21/98/dof/vci/html**

### Dades del document

Número de DOGV
:   2761

Data del DOGV
:   03-06-1996

Secció del DOGV
:   ALTRES DISPOSICIONS

Número del document
:   1996/838362


Data del document
:   21-05-1996

Organisme emissor
:   Conselleria d'Economia i Hisenda

Tipus de document
:   Decret

DECRET 98/1996, de 21 de maig, del Govern Valencià, pel qual accepta la cessió gratuïta de la propietat de l'immoble situat en l'avinguda de Cervantes, de la Pobla de Vallbona, destinat a centre de salut, realitzada per l'ajuntament d'aquest municipi.   
L'Ajuntament de la Pobla de Vallbona, en la sessió plenària del dia 17 d'octubre de 1995, acordà la cessió gratuïta a la Generalitat Valenciana de la propietat de l'immoble situat en l'avinguda de Cervantes, propietat de l'Ajuntament.  
La cessió es fa amb el fi determinant que s'hi construïsca un centre de salut.  
A petició del conseller de Sanitat i Consum s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 21 de maig de 1996,  
DECRETE  
Article 1  
Acceptar la cessió gratuïta de la propietat, realitzada per l'Ajuntament de la Pobla de Vallbona, de l'immoble de 2.294 m2 de superfície situat en l'avinguda de Cervantes, que confronta: al nord, amb la prolongació del carrer del Vicario Camarena; al sud, amb Miguel MáÑez Marco i Germans Novejarque Civera; a l'est, amb el carrer del Huerto, i a l'oest, amb l'avinguda de Cervantes.  
Aquesta finca es troba inscrita en el Registre de la Propietat de Llíria, tom 689, llibre 136 de la Pobla de Vallbona, foli 105, finca 15.410.  
Article 2  
La cessió gratuïta efectuada per l'Ajuntament de la Pobla de Vallbona es fa amb la condició de destinar l'immoble a la construcció d'un centre de salut.  
Article 3  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 21 de maig de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI